**Kriteriji ocjenjivanja za učenike 3. razreda za vrijeme nastave na daljinu**

U obrazovnim predmetima – hrvatski, matematika i priroda i društvo izdvojit ćemo i sumativno (brojčano) vrednovati ključne pojmove koji su usvajani tijekom održavanja nastave na daljinu od 17. 3. 2020. i one ključne pojmove koji se prate tijekom cijele godine. Brojčane ocjene se vrednuju prema sastavnicama u kriterijima donešenim na početku godine.

HRVATSKI JEZIK

1. Stvaralačko pisanje i poštivanje pravopisne norme u svim oblicima pisanih uradaka.
2. Vrste riječi – imenice, glagoli, pridjevi   
   (opće i vlastite imenice, broj imenica, glagoli, pridjevi, kratice)

MATEMATIKA

1. Pisano množenje i dijeljenje
2. Geometrijski sadržaji (površina i opseg kvadrata i pravokutnika, kvadar i kocka)

PRIRODA I DRUŠTVO

1. Vode u zavičaju. Jadransko more. Značenje voda za život ljudi. Pokus.
2. Podneblje zavičaja (praćenje promjena u okolini). Gospodarstvo zavičajne regije i gospodarske djelatnosti.

LIKOVNA KULTURA

U likovnoj kulturi ocjenjivat ćemo elemente stvaralaštvo i produktivnost, a vrednovanje ćemo vršiti putem liste procjene na temelju tri kriterija da / djelomično / ne. Ocjena će biti motivirajuća, a pri ocjenjivanju će se voditi briga o uvjetima u kojima učenici uče i žive te likovnom priboru i materijalima koje imaju kod kuće.

**Obzirom na specifičnosti odgojnih predmeta GK i TZK, za vrijeme škole na daljinu nećemo sumativno (brojčano) ocjenjivati te nastavne predmete.**

GLAZBENA KULTURA

Obzirom da nemaju svi učenici tehničku podršku potrebnu za slušanje audio zapisa na cd-ima, preporuka je roditeljima da sadržaje GK prate na HRT3 te će učenici sukladno tome biti opisno ocijenjeni o redovitosti praćenja spomenutih aktivnosti.

TJELESNA I ZDRAVSTVENA KULTURA

Za učenike ćemo izraditi tablicu samopraćenja aktivnosti kroz koju će učenici pratiti i bilježiti svoju aktivnost za vrijeme nastave na daljinu. Tablica će se zvati Vježbam uz Školu na Trećem i sadržavati tri kolone: redovito, povremeno, malo. Na temelju praćenja učenika tijekom jednog tjedna u mjesecu, opisno ćemo ocijeniti njegovu aktivnost.